Абай облысында 9-сынып оқушысы сыбайлас жемқорлыққа қарсы ойын жасап шығарды
DATE: 01:30, 26 Қараша 2024 | GMT +5
TITLE: Абай облысында 9-сынып оқушысы сыбайлас жемқорлыққа қарсы ойын жасап шығарды
URL: https://kaz.inform.kz/news/abay-oblisinda-9-sinip-okushisi-sibaylas-zhemkorlikka-karsi-oyin-zhasap-shigardi-50731d/
META: DATE: 01:30, 26 Қараша 2024 | GMT +5
TOTAL WORDS: 169
AUTHOR(S):
TEXT: Оқушыларға сыбайлас жемқорлықтың зиянын түсіндіріп, оған қарсы тұру мәдениетін қалыптастыру мақсатында жасалған ойын квест форматында әзірленген. Мұнда ойыншы өзіне жасырын агент немесе журналист рөлін таңдай алады. Сондай-ақ тергеуді кімге қатысты жүргізетінін де өзі шешеді: сот, прокурор немесе мемлекеттік қызметші. Ойын барысында ол әртүрлі эпизодтардан өтіп, жемқорлыққа қарсы әрекеттердің қыр-сырын меңгереді және ойын соңында жемқорлықты әшкерелейді. Қазіргі уақытта ойын мектепте құқық негіздері сабағында тәжірибе ретінде қолданылып жүр. Автор болашақта бұл жобаны ұялы телефондарға арналған тегін қосымша ретінде үш тілде ұсынуды жоспарлап отыр. Осы мақсатта Нұрали өткен жылы І республикалық сыбайлас жемқорлыққа қарсы жобалар байқауында жеңіп алған 1 000 000 теңге сыйақысын ойынды дамытуға жұмсаған. Сонымен бірге ойынның әр кезеңіне Абайдың қара сөздерін қосу арқылы оның рухани мазмұнын байытуды жоспарлап отыр. «Ойын Қазақстандағы нақты оқиғаларға негізінделген көркем роман форматында жасалған. Әр эпизодта Қылмыстық кодекске түсіндірме беріліп, оқушылардың құқықтық сауаты арттырылады. Ал ойын соңында көп ұпай жинаған ойыншы жеңімпаз атанады», - дейді Нұрали. Ол сөз арасында «Сатылмайтын Алпамыс» оқушылардың құқықтық сауатын арттырып, жемқорлыққа қарсы мінез-құлықты қалыптастыруға арналған ерекше жобаға айналатынына сенетінін жеткізді
